1. **E Krusamentu di e Jordan (Josue 3):**
	* **Nesesidat pa santidat.**
		+ Pa kuarenta aña, e Nubia a señalá e tempu pa kibra kampamentu i kuminsa e biahe, i e arka a guia Israel na esaki su destinashon nobo (Num. 9:17; 10:33).
		+ E tempu a yega pa move. Nan a kibra kampamentu na Sitim i a kamper pa tres dia na e otro banda di e Jordan. E ora ei nan a risibi e òrdu pa sigui e arka den e Tera Priminti (Josue. 3:1-3).
		+ Siguiendo e arka ta envolv.
			1. Obedese Dios (E 10 Mandamentunan)
			2. Konfiando den Dios Su kuido ( e wea ku man)
			3. Respetá e lidernan apuntá dor di Dios (Aaron su bara)
		+ Pero tabatin un rekisito eksigí adelantá: nan mester a wòrdu konsagrá (Josue 3:5). E konsagrashon aki a envolví purifikashon seremonial ( labando pañanan i kurpa), bandonando piká, i teniendo un aktitut reseptivo pa ku obedesiendo Dios Su mandamentunan.
	* **E maraviyanan di Dios.**
		+ Dios ta “ Kende so ta hasi maraviyanan (Salmo 72:18). Pesei, nos ta rekonos’É komo E so ta Dios (Salmo 86:10); nos ta kòrda Su maraviyanan (Salmo 77:11); i nos ta bolbe konta Su echonan maraviyoso (Salmo. 96:3).
		+ Nada ta muchu difisil òf muchu maraviyoso p’É, Kende a krea tur kos (Jer. 32:17; Lukas 1:37). Pesei nos por konfia ku tambe E lo por obra maraviyanan den nos bida (Salmo. 107:8).
		+ E krusamentu di e Jordan ta un di Dios Su maraviyanan, kual profétikamente ta mustra(Indika) na un otro di e gran maraviyanan ku Dios a primintí di ehekutá(aktua) den nos: entrada den e Kanaan selestial (Zak. 8:6-8).
2. **Kòrda i lubida (Josue 44):**
	* **Señalnan pa kòrdamentu.**
		+ Den e Beibel, un señal por tin varios nifikashonnan: Un akto prodigioso (1 Reinan 13:3); Un símbolo di algu (Gen. 9:13); Un marka di spiertamentu (Eks. 12:13); Un marka distintivo (Ezek. 20:20); Un monumento (Gen. 28:18).
		+ E 12 piedranan saká for di e Jordan ku Josué a buta komo un señal ta pertenesé na e delaster tipo: un monumentu.
		+ Mas ayá di e memoria mes, kiko tabata e ophetivo ku Dios tabatin na mente ora El a pidi pa e piedranan aki wòrdu trahá(konstruí) (Josue. 4:6-7)?
		+ E generashonnan nobo mester a sa kiko Dios a hasi. Nan fe mester tabata basa riba e maraviyanan di Dios. Tabata e responsabilidat di mayornan pa pasa e konosementu aki pa nan yiunan (Deut. 4:9). Ku e konosementu aki, kada un di nos mester biba pa medio di nos propio fe.
	* **E peligernan di lubidamentu.**
		+ Lantando e 12 piedranan di monumento na Gilgal, Josué a enfatisá dos punto (Josue. 4:23):
			1. Dios a seka e Laman Kòrá ***nos*** dilanti (Josué, Kalèb, i e pokonan kende ainda tabata na bida for di e generashon ku a sali for di Egipto)
			2. Dios a seka e Riu Jordan boso dilanti ( e generashon nobo nasí den e desierto, i destiná pa konkistá Kanaan)
		+ E generashon nobo tabata den peliger di hasi e mesun fayo manera nan mayornan: lubidando Dios Su aktonan poderoso. Desafortunadamente, nan a lubidá, i nan a paga pa e konsekuensianan ( Huesnan. 3:7-8).
		+ Kon importante esaki ta, e ora ei, ku nos ta mantene fresku den nos mente kon Dios a kuida pa nos antepasadonan, i e momentu ora ku nos a mira ku nos propio wowonan e man poderoso di Dios!
3. **Eventonan importante di e Riu Jordan.**
	* E krusamentu di e Laman Kòrá i e Jordan ta dos eventonan históriko ku a bira trosé un den otro komo eventonan importante den e historia di redenshon (Salmo 66:6; Salmo 114). Huntu, nan ta marka nos liberashon for di piká i nos akseso na bida etèrno.
	* Milagrósamente krusando e Riu Jordan i wòrdu tresé den e presensia real di Dios tabata un realidat pa Elias (2 Reinan 2:1, 7, 8, 11).
	* Pa Eliseo, sinembargo, e mesun evento tabata un señal di e resepshon di e Spiritu Santu, kual a kapasit’é pa kumpli ku su mishon (2 Reinan 2:14-15).
	* Drentando e awanan di e Jordan tabatin e mesun efekto riba Hesus, Kende a wòrdu duná poder dor di e Spiritu Santu pa kumpli ku Su mishon: pa libra nos for di piká i duna nos bida etèrno (Marko 1:9-11; Juan 1:29; 3:16).